Пхёнчхан

Пхёнчхан (평창군?, 平昌郡?, Пхенчхан-гун) — Корея Республикаһы Канвондо провинцияһының өйәҙе. 

Административ үҙәге — Пхёнчхан өйәҙ ҡалаһы. Территорияһының майҙаны буйынса илдә өсөнсө өйәҙ булып тора. 

Баш ҡалаһы Сеулдан көнбайышҡа табан 180 км тирәһе алыҫлыҡта, Тхэбэксан тауҙарында урынлашҡан. 

Пхёнчхан ике тапҡыр — 2010 һәм 2014 йылдарҙа Ҡышҡы Олимпия уйындары үткәреүгә кандидат булған. 

2011 йылдың 6 июлендә Дурбанда (КАР) Халыҡ-ара олимпия комитеты президенты Жак Рогге 2018 йылдың XXIII Ҡышҡы Олимпия уйындары Пхёнчханда үтәсәк, тип белдерә.Мюнхен, Анси и Пхенчхан — кандидаты на проведение Игр-2018 (недоступная ссылка — история)
Категория:Википедия:Статьи с нерабочими ссылками

2013 йылдың ғинуарында ҡалала Махсус Бөтә донъя Ҡышҡы Олимпия уйындары асылған (аҡыл буйынса мөмкинлектәре сикләнгән кешеләр өсөн)В Пхёнчхане состоялось открытие Специальной Олимпиады .

 Тарихы 
Когурё ваҡытында хәҙерге Пхёнчхан урынында Уко (хён) округы урынлашҡан, һуңынан ул, Силла Берләшмәһе дәүерендә, Пэго исеменә үҙгәртелә. Ҡабығы дәүерендә, 1387 йылда округ өйәҙе (гун йәки кун) статусын һәм хәҙерге исемен ала. Бынан һуң, ҡалаға округ статусы бирелә, әммә бында Корея короле ҡатыны — вана Мокчо тыуып йәшәүе арҡаһында, 1392 йылда Пхёнчхан яңынан өйәҙ булып китә.

Пхёнчхан үх тарихында бер нисә тапҡыр сиктәрен алмаштыра, һуңғы тапҡыр үҙгәртелеү 1996 йылда була.

 Спорт 

 Олимпия уйындары (ҡала-кандидат) 
Пхёнчхан Көньяҡ Кореянан XXII ҡышҡы Олимпия уйындары үткәреүгә ҡала-кандидат була. Был — Пхёнчхандың Ҡышҡы Олимпиаданың баш ҡалаһы булыу өсөн икенсе ынтылышы (2010 йылдан һуң).

22 июнь 2006 йылда кандидаттар һаны өсәүгә тиклем ҡыҫҡартыла: Пхёнчхандан тыш, тауыш биреү финалына Зальцбург (Австрия) һәм Сочи (Рәсәй) ҡалалары сыға 2007 йылдың 4 июлендә тауыш биреүҙең һуңғы раундында Зальцбург төшөп ҡалғандан һуң, Пхёнчхан Сочиға 4 тауышҡа ғына еңелә.

Быға тиклем Пхёнчхан 2010 йылғы Ҡышҡы Олимпиадаһының баш ҡалаһы булырға тырыша. Тауыш биреүҙең беренсе этабында ул, 51 тауыш йыйып, еңеүсе була (Канаданың Ванкувер — 40 тауышына ҡаршы һәм Австрияның Зальцбургына — 16), әммә 53-56 иҫәбе менән финалда еңелә. Был — 2000 йылғы Олимпиаданы үткәреүгә тауыш биреүҙә Сидней Пекинды 2 тауышҡа уҙып китеүенән һуң, иң драматик тауыш биреү була.

Пхёнчханда Олимпиада үткәреү ынтылыштары уңышһыҙ булыуына ҡарамаҫтан, властар олимпия объекттарын төҙөүҙе туҡтатмайынса, яңынан 2018 йылғы Ҡышҡы Олимпия уйындарын үткәреү ҡала-кандидаттарын һайлауында ҡатнаша. Ҡунаҡханалар, яңы сыңғы «Альпензия» курортын төҙөү башлана. 2010 йылғы заявкаға әҙерләнгән «Хыял программаһы» (Dream Program) дауам ителә

 2018 ҡышҡы олимпия уйындары 
Өсөнсө ынтылыштан һуң, Пхёнчханға Ҡышҡы Олимпианың баш ҡалаһы булыуына өлгәшә. 2011 йылдың 6 июлендә Көньяҡ Африкала Дурбанда Халыҡ-ара олимпия комитеты (МОК) сессияһы барышында 2018 йылғы Ҡышҡы Олимпия уйындарын Көньяҡ Корея ҡалаһында үткәреү тураһында ҡарар ҡабул ителә. Пхёнчхан, шулай уҡ Олимпиада үткәреүгә дәғүә иткән немец Мюнхен һәм француз Анси ҡалаларын артта ҡалдыра. Беренсе турҙа уҡ, 2018 йыл Уйындарҙың баш ҡалаһы итеп күпселек тауыш менән Корея билдәләнә.
 Тауыш биреү һөҙөмтәләре Кандидат Илдә1 раундПхенчхан Корея Республикаһы 63Мюнхенда Германия 25Анси  Франция 7

 Башҡа 
2009 йылдың февралендә Пхёнчхан биатлон буйынса Донъя Чемпионаты үтә.

 Географияһы 
Пхёнчхан, Канвондо провинцияһы үҙәгендә, Тхэбэксан тауҙың битләүендә урынлашҡан. Өйәҙ тирәһендә 100-ҙән ашыу 1000 метр бейеклектәге тау сусаҡтары урынлашҡан. Каннын, Чхонсон, Хвенсон, Йонволь һәм Хончхон менән сиктәш.

 Туризм 
Пхёнчхан — күп функциональ тау саңғыһы курорты. Унда «Альпензия» саңғы курорты, «Йонпхён» тау саңғыһы үҙәге, биатлон комплексы һәм «Чунбон» стадионы, трамплиндан һикереү үҙәге, «Пугван Феникс Парк» сноуборд һәм фристайл өсөн парк урынлашҡан. Тиҙҙән сана-бобслей трассаһы буласаҡ.
Баш мәҙәни иҫтәлекле урындар — Вольджонс һәм Санвонс Будда монастырҙары.

 Административ бүленеше 
Пхёнчхан административ 1 өйәҙ ҡалаға һәм 7 волосҡа бүленә:
 Исеме Хангыль Майҙны, км² Халҡы, кеше Эске бүленеш Иҫкәрмәләр Пхёнчан-ып 평창읍 161,43 9 559 31 риБында өйәҙ хөкүмәте урынлашҡан. Йонпхён-мён 용평면 135,38 3 019 8 ри Ҙур тау саңғыһы курорты. Митхан-мён 미탄면 109,74 1 981 9 ри Панним-мён 방림면 120,8 2 453 3 ри Понпхён-мён 봉평면 217,47 5 273 9 ри Тэгваллён-мён 대관령면 221,6 6 165 6 ри Бында Пхёнчхан спорт комплексы урынлашҡан. Тэхва-мён 대화면 166,65 5 942 5 ри Чинбу-мён 진부면 331,14 10 203 18 ри

 Символдары 
 Сәскәһе: король  Азалияһы.
 Ағасы: Аҡ шыршы.
 Ҡошо: мандарин өйрәге.
 Маскот: Нундунги ҡарбабайы.

 Шулай уҡ ҡарағыҙ 

 Каннын
 Канвондо

 Иҫкәрмәләр 

 Һылтанмалар 
 Официальный сайт уезда 
 Страница уезда в вики-энциклопедии Galbijim 
 Достопримечательности Пхёнчхана 
 PyeongChang 2018  — официальный сайт олимпийской заявки Пхёнчхана.
 Пхёнчхан — 2018  — история олимпийской заявки Пхёнчана.

Категория:Көньяҡ Корея географияһы
Категория:Ҡышҡы Олимпия уйындары баш ҡалалары